 Madaxweyne Muuse Biixi wuxuu sidaas ka sheegay hadal uu ka jeediyay kulan ballaadhan oo uu shalay gurigiisa magaalada Hargeysa, kula kulmay madaxdhaqameedka siyaasiyiinta, aqoonyahanka iyo Ganacsatada beelaha Garxajis, kuwaas oo ay ka mid ahaayeen Suldaan Maxamed Suldaan Xirsi-qani, Suldaan Maxamed Suldaan Cabdiqaadir, Suldaan Aadan Suldaan Faarax, Suldaan Yuusuf Muxumed Xiirey, Suldaan Maxamed Suldaan Xasan Barre, Suldaan Saleebaan Boqor Cismaan iyo siyaasiyiin miisaan culus ku leh Somaliland, ayaa madaxweynaha si kal iyo laab ah ugu bogaadiyay guushii isaga iyo ku-xigeenkiisu kasoo hooyeen doorashadii madaxtinimada ee dalka ka dhacday, iyaga oo Allena uga baryey inuu xilka u fududeeyo oo caddaaladda ku sugo, isla markaana waxay si cad ugu sheegeen inay si xilkasnimo leh ula shaqayn doonaan. 